[image: image1.png]s
Q]
£




       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. № 61-00-168/15.07.2021 г.
Вх. № ОС-437/15.07.2021 г.
ДО

ОБЩИНСКИ СЪВЕТ
ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Предоставяне за безвъзмездно управление на общински недвижим имот на Областна Дирекция “Земеделие”- Смолян

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


В Общинска администрация Златоград постъпи заявление с наш вх. № 66-00-995/07.06.2021 г. от Директора на Областна Дирекция „Земеделие“ - Смолян, относно предоставяне, за безвъзмездно управление,  5 бр. стаи, от които 4 стаи с площ 17,36 кв. м. и 1 стая с площ 21,00 кв. м.,  находящи се на VІІІ – ми етаж (югоизточно крило) от осем етажна масивна сграда на  Общинска Администрация, кв. 76, ул. “Стефан Стамболов” № 1, гр. Златоград, за осъществяване на дейността на Общинска служба “Земеделие” – Златоград. 

За партер, 6 - ти, 7 - ми и 8 - ми етажи от осеметажна масивна  сграда на  Общинска Администрация, кв. 76, ул. “Стефан Стамболов” № 1, гр. Златоград е съставен акт за частна общинска собственост № 35/11.03.1999 г.
Договорите, сключени с Областна Дирекция „Земеделие“ – Смолян, за предоставяне, за безвъзмездно управление, на горепосочените стаи са със срок 10.06.2021 г. и  30.06.2021 г. 

Съгласно чл. 2, ал. 3 от Постановление № 265 на МС от 10.11.2009 г. за приемане на Устройствен правилник на Министерството на земеделието и храните (Обн. ДВ, бр. 90 от 13.11.2009 г., в сила от 13.11.2009 г.), Областните дирекции "Земеделие" са юридически лица на бюджетна издръжка със седалище в областните центрове. Те са второстепенни разпоредители с бюджет към министъра на земеделието, храните и горите.
Общинска служба „Земеделие“ - Златоград е  териториално звено към Областна дирекция "Земеделие" – Смолян. Включена е в състава на Главна дирекция "Аграрно развитие", на специализираната администрация.

Съгласно чл. 12, ал. 3 от Закона за общинската собственост, имотите и вещите – общинска собственост, които не са нужни на органите на общината или на юридически лица на бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури, като редът за предоставяне за безвъзмездно управление на имоти и вещи общинска собственост, е определен в наредбата по чл. 8, ал. 2 от Закона за общинската собственост.

Съгласно чл. 79 от Закона за държавния бюджет на Република България за 2021г., бюджетните организации, настанени в сгради – собственост на държавата или на общините, не заплащат наеми.
Помещения (стаи) 5 броя, находящи се на VІІІ – ми етаж (югоизточното крило) от осем етажна масивна сграда на  Общинска Администрация г. Златоград, кв. 76, ул. “Стефан Стамболов” №1, гр. Златоград са включени в Годишната програма за управление и разпореждане с имоти - общинска собственост в Община Златоград през 2021 г., приета с Решение № З 249/25.02.2021 г. на Общински съвет Златоград, като имоти, на които договори за наем изтичат през 2021 г. и които Община Златоград има намерение да предостави под наем. 

С оглед спазване на разпоредбите за реда за предоставяне на имоти и вещи – общинска собственост за управление на юридически лица на бюджетна издръжка, както и на техни териториални структури, предлагам Общински съвет да приеме следния проект на решение:

 Р Е Ш Е Н И Е

Общински съвет Златоград на основание чл. 21, ал. 1, т. 8 от Закона за местно самоуправление и местна администрация и чл. 12, ал. 3 от Закона за общинската собственост

 Р Е Ш И:

1. Предоставя, за безвъзмездно управление, на  Областна Дирекция “Земеделие”- Смолян с БУЛСТАТ 175810268,  със седалище и адрес на управление: община Смолян, гр. Смолян, бул. “България” №14, представлявана от Директор на ОД “Земеделие”- Смолян,  следния   общински недвижим имот: 5 бр. стаи, от които 4 стаи с площ 17,36 кв. м. и 1 стая с площ 21,00 кв. м.,  находящи се на VІІІ – ми етаж (югоизточно крило) от осем етажна масивна сграда на  Общинска Администрация, ул. “Стефан Стамболов” №1, гр. Златоград, УПИ XIII – за административна сграда и читалище, кв. 76 по ПУП на гр. Златоград, по акт за частна общинска собственост № 35/11.03.1999 г., вписан в служба по вписванията при Районен съд – Златоград с вх. рег. № 140/26.04.2005 г., том І – 102, дело 114/ 05г., партида 24, както следва:

1) Стая с площ 17,36 кв. м. 

2) Стая с площ 17,36 кв. м.

3) Стая с площ 17,36 кв. м.

4) Стая с площ 17,36 кв. м.

5) Стая с площ 21,00 кв. м.

Помещенията са предоставят за осъществяване на дейността на Общинска служба “Земеделие” – Златоград - териториално звено към Областна дирекция "Земеделие" – Смолян, за срок от 10 години.

2. Упълномощава Кмета на Община Златоград – Мирослав Митков Янчев да сключи договор за предоставяне за безвъзмездно управление на  имота по т. 1 от настоящото решение. 

Приложение:  копия на следните документи: акт за частна общинска собственост №35/11.03.1999 г.; заявление с наш вх. № 66-00-995/07.06.2021 г. от Директора на Областна Дирекция „Земеделие“ – Смолян.
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

